  Майя Бывальцева Удмуртиысь но Белоруссиысь гурт предприятиос улосвылысь етӥн будэтон удысэз азинтонын валче ужан сярысь тупанкыл гожтӥзы. «Шарканское РТП» но «Бобруйскагромаш» огазеяськонъёслэн ыстэм муртъёссы та удыслэн луонлыкъёсыз сярысь 18-тӥ пӧсьтолэзе Дэри ёросысь Якшур гуртын «Бусылэн нуналаз» кенешизы. Тупанкылын гурт возёс удысын техника но технологиос ласянь кусыпъёсты азинтон, озьы ик етӥнэз утялтон машинаосты поттонъя валче вузпӧрез радъян чакламын. Тодӥськомы, Удмуртиын етӥн будэтонъя программа Росси Федераци юрттэмен ужа. Та тупанкылъя етӥнэз пурӟытон машина но пресс-подборщик вайыны кулэ Алексей Шматов, Белоруссиысь «Управляющая компания холдинга «Бобруйскагромаш» огазеяськонысь вузпӧръя но выль техника поттонъя валтӥсь инженерлэн воштӥсезШарканысь предприятиысь ӧнерчиос пусйизы, «Бобруйскагромаш» - со Белоруссиын думиськись но ошиськись техникаез поттонъя одӥгез тужгес бадӟымез завод. Валче ужан Удмуртиын выль техника но тӥрлык поттонэз кутскыны луонлык сётоз. Бобруйскысь агромашлэн машинаосъя, етӥнэз утялтонъя бадӟым опытэз. Мае ми быгатӥськом лэсьтыны, сое ми ас дорамы соос юрттэмен лэсьтыны, мае ум быгатӥське, сое Белоруссия ваёз Иван Пчелин, Шарканысь РТП-лэн кивалтӥсезЮнматэм ужкагаз пумысен малпанъёссэ шараяз элькунлэн кивалтӥсез но. Оскисько, та тупанкыл – вузпӧрез паськытатон но асьме дорын лэсьтэмзэ вузан ласянь нырысетӥез вамыш. Тросгес вузаны дышетсконо на, татын ми тӥледлы юрттом Александр Бречалов, Удмуртилэн тӧроезСо сяна, бускель кунысь куноос «Брестсельмаш» огазеяськонлэн вузъёсынызы тодматӥзы. Етӥн будэтон удысын сяна, Белоруссия асьме тепличной комбинатъёсын валче ужалоз. Кылсярысь, тупанкыл юнматӥзы «ЭГРА» но «Берестье» предприятиос. Озьы ик «Бусылэн нуналаз» Удмуртиысь, Татарстанысь, Киров но Нижний Новгород улосвылъёсысь 50 пала компаниос асьсэ вузъёсынызы тодматӥзы. Одӥг интыын Россиын но кунгож сьӧрын поттэм 80-лэсь трос устозэ гурт возёс техникаез возьматӥзы. Кызьы вераз Удмуртиысь гурт возёсъя но сиён-юонъя министр Ольга Абрамова, туннэ улосвыл тӧрлыкъёслэн одӥгез ужпумзы – асьме вузпӧрез азинтон но экспортэ потон. Вузпӧрлы юрттон но гурт возёсын поттэм вузъёсты вӧлмтон понна элькун коньдэтын 2 миллиард манетлэсь трос чакламын. Таяз арын ми пудо сиён утялтон техникалы саклык висъямы. Ми понна со туж лэчыт ужпум. <…> Кин кылем арын Россиын поттэм пудо сиён дасян техникаез басьтӥз, солэн кун юрттэт басьтыны луонлыкез вань Ольга Абрамова, Удмуртиысь гурт возёсъя но сиён-юонъя министрГурт возёс техникалы но тӥрлыклы субсидия басьтон понна куриськонъёсты кутон элькун министерствоын 23-тӥ пӧсьтолэзе кутскозы. Озьы ик матысь дыре ӟеч выжыысь пудолы субсидиос басьтон понна куриськонъёсты кутыны ӧдъялозы.  Тегъёс: Белоруссия Удмуртия гуртвозёс гуртвозёсъяминистерство АлександрБречалов ОльгаАбрамова етн  